Metsikute loomade teemaline lõbus pidu viib pisikesed külalised sammu võrra lähemale maailmale, millega enamus meist kunagi kokku ei puutu.    Kutsed Kutsete valmistamiseks kasuta värvilist paberit, kääre, sädelevat liimi ning värvipliiatseid. Lõika värvilisest paberist elevandi, tiigri, ahvi, lõvi ja teiste metsikute loomade kujusid.  Kaunista kujud sädeleva liimiga. Kirjuta igale kutsele kogu vajaminev info peo kohta. Palu kõikidel oodatud külalistel võtta peole kaasa oma lemmik kaisuloom või riietada ennast vastava looma kostüümi.    Dekoratsioonid  Kaunista ruum roheliste, kollaste ja pruunide õhupallidega. Prindi või joonista ise pilte metsikutest loomadest ning kleebi neid seintele, lakke ja põrandale. Hangi võimalikult palju erinevaid pehmeid metsikuid loomi ning aseta neid ruumi nurkadesse, lauale,  lakke rippuma jne. Laud kata ühekordsete nõudega, millel on metsikute loomade pildid. Selleks, et veelgi enam teemakohast meeleolu luua, aseta ruumi ka erineva suurusega potililli (rohelisi). Riputa lakke köis ning kasuta dekoreerimiseks ka sääsevõrku. Taustaks pane mängima teemakohane muusika või film.    Õhtu sisu  Hangi külalistele teemakohased maskid, plastmassist kõrvad jm, et muuta kõik lapsed metsikuteks loomadeks;  Peida peo toimumispaika erinevaid pehmeid  metsikuid mänguloomi ning lisa iga looma juurde ka auhind. Teavita külalisi peidetud loomadest ning sellest, et esimene kes loomad leiab, saab looma juurest leitud auhinna endale;  Iga külaline võttis kaasa oma lemmiku looma või siis riietas ennast vastava looma kostüümi. Palu igal külalisel midagi valitud loomast rääkida - kus ta elab, mida sööb jne;  Vaadake koos külalistega mõnda filmi metsikutest loomadest;  Lõika paberist pisikesed ribad ja kirjuta igale ribale ühe metsiku looma nimi. Kleebi  nimed kõikidele mängijatele otsaesisele. Mängijad istuvad ringis ja iga mängija saab küsida ühe küsimuse, millele saab vastata kas jah või ei, arvamaks ära, mis loomaga tegu on. Mängija, kes esimesena õige vastuse ära arvab, ongi võitja;  Valmistage külalistega metsikute loomade maskid.     Autor: Kristiine Saat